Minul õnnestus Gaeliga kaootiliselt ühendust hoida ainult emaili teel, mobiiltelefoniühendus Haitiga praktiliselt puudub.    Kuigi ÜRO kanalite sõnul hävis seitsmepallise maavärina käigus 10% ehitistest, kinnitavad kohalikud allikad nagu Gael, et hävinud on vähemalt 50%  pealinnast. Viimase suursugused ehitised olid tõesti veel ainsad, mis tuletasid vaesuses piinlevatele haitilastele meelde, et kunagi olid nad Prantsusmaa rikkaim koloniaalriik.    Kohapelaset olukorda on Gaeli sõnul raskendanud ka kuritegude suurenemine; põgenenud on ka suur osa ohtlikke vange, kuna maavärinas kukkusid kokku ka vanglad. Kuritööde suurenemine raskendab aga suures osas heategevusorganisatsioonide tööd. Neil on selle tõttu raskem rahvast abistada-suur osa röövlijõukudest otsibki ju toitu,  joogivett ja meditsiini.    Kuna hävingus on kannatada saanud ka paljud ÜRO töötajad; eesotas sealse peakontori direktori ja tema asetäitjaga, valitseb kohalike sõnul  seetõttu veelgi suurem kaos. Kohalikud ÜRO esindajad on võtmeisikud, kel on kogemus ja oskused koordineerida kohapealset olukorda ja päästetöid.    Maailma mõistes väikese Haiti lennujaama rajad on küll töövõimelised, kuid lennuliiklust raskendab looduskatastroofi tagajärjel hävinud lennuraja tulede puudumine. Seetõttu  oli esimestel katastroofijärgsetele päevadel võimalik lennuliiklust koordineerida ainult päevasel ajal. Haiti lennujaama taaskäivitamise nimel töötas nädalavahetusel tiim ameeriklasi.    Olukorda kergendab pisut asjaolu, et Haiti asub ühel saarel Dominikaani Vabariigiga. Õnnetuse järgsetel päevadel olid naabrid päästetöödes Haitile suurimaks abiks. Dominikaani Vabariik saadab hädasolijatele joogivett, lisa päästetöötajaiad ning on transportinud suure osa raskelt vigastada saanud inimesi  Dominikaani Vabariigi haiglatesse.    Kohalike sõnul katavad tänavaid ja maanteid laibad, mis on hakanud roiskuma. See suurendab epideemiariski. Mõnede kohapelasete allikate sõnul on osa inimesi ehitanud inimlaipadest teeäärseid barrikaade, väljendamaks protesti kui suurde hätta on riik kaose keskel jäetud.    Paljud haitilased kardavad samuti uut maavärinat. Viimastel päevadel on koha peal levinud kuulujutt maavärina järgsest tsunamist, mis tekitab Gaeli sõnul paanikat.    Eile lugesin  ma kohalikust Argentiina ajalehest 'La Nacion', kuidas kohalik suursaadik Haitil on sunnitud magama pargipingil. Abi otsivad külg külje kõrval nii rikkad kui vaesed.